
מדינת ישראל

משרד החינוך 

המשנה למנכ"ל

אגף בכיר, תפעול רכש ולוגיסטיקה

אגף רכש מכרזים והתקשרויות
ירושלים, ‏18 ביוני 2019
טו' בסיון תשע"ט
מכרז מס' 14/5.2019 : פיתוח והפעלת מבחני סינון ואיתור לשילוב תלמידים בתוכניות יחודיות למחוננים ומצטיינים

הבהרה 2
סיכום תשובות לשאלות שהגיעו עד לתאריך 20.5.19
1. כללי

1. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
2. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
3. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

4. בנספח מספר 3 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 

יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
5. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

6. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


7. אם המציע יתקל בשאלה בעלת חשיבות, במהלך הכנת הצעתו או המועד האחרון להעברת השאלות, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
8. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL
9. הפעילות במכרז הקודם למכרז זה בוצעה למגזר היהודי ע"י מכון הנרייטה סאלד - המכון הארצי למחקר במדעי ההתנהגות ולמגזר הלא יהודי ע"י מכון קרני ברכה שור בע"מ

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש :

	סידורי
	מס' הסעיף אליו מתייחסת השאלה
	עמוד
	שאלה
	תשובה

	כתב המכרז

	1. 
	כללי
	
	האם השירותים המתוארים במכרז מסופקים כיום על ידי ספק כלשהו? 
	ראו סעיף 1 ט' למסמך זה.

	2. 
	כללי
	23
	ככלל, מועדים מיוחדים, האם יש כמות מקסימלית של מועדים כאלה? האם יש חובה ל-20 תלמידים בכיתה?

	המקסימום הוא 20 בכיתה. במועדים המיוחדים ניתן לבחון גם פחות. מדובר על עד 3 מועדים מיוחדים, בתיאום ובאישור האגף.   

	3. 
	כללי
	31-32
	כמות המבחנים שיש לפתח אינה זהה לכמות שתוארה בעמודים 9-13 נא הבהרתכם
	הכמויות הינן כמפורט בסעיף 4.16 במכרז.

	4. 
	שאלה כללית
	
	האם בתקופת העברת התשובות אל בתי הספר, המרכזים והתלמידים, הקבלן מחויב במענה טלפוני רציף על בסיס יומי לפניות הורים או שהתקשורת עם המכון תתבצע באמצעות דואר אלקטרוני בלבד? אם יש הגדרה למענה טלפוני מה היקפה היומי – כמה שעות ביום הקבלן נדרש למענה טלפוני אנושי ?
	בתהליך מתן התשובות, ישנה חלוקה ברורה בין שאלות שבטיפול המכון לבין פניות שבטיפול המשרד אותן יש להפנות למוקד ארצי של משרד החינוך ולפורטל הורים באתר משרד החינוך. ככלל, בעת הוצאת התשובות הגוף הבוחן צריך להעמיד מוקדן למענה הורים טלפוני/מייל ולהיות זמין למתן מענה בשאלות הרלוונטיות לגוף הבוחן כ- 3-5 שעות ביום.

	5. 
	שאלה כללית
	
	קורות החיים של אילו בעלי תפקידים נדרשים להגשה כחלק מהצעת המכרז?
	ראו סעיף 24.1.10 במכרז.

	6. 
	2.3.5
	4
	האם ניתן להציג מבחן סינון (שלב א') כמבחן שבודק כשרים קוגניטיביים?
	מבחני שלב א' כפי שהם נהוגים כיום נחשבים למבחני הישגים ולא למבחנים שמטרתם המרכזית היא בדיקת כישורים קוגניטיביים (שאינם תלויים בהישגים או בהוראה). 

הבקשה בסעיף הנ"ל הצגת מבחן שבודק כשרים קוגניטיביים לפי המפורט בסעיף  2.3.5

	7. 
	2.3.6
	4
	דרישת הסף קובעת כי על המציע להיות בעל ניסון של העברת מבחנים למספר נבחנים שנסכם בפחות 1000 נבחנים בחודש (ב-3 מתוך 10 השנים האחרונות), וזאת ללא דרישה כי הנבחנים ישתייכו דווקא לאותו הלקוח/הארגון. מאידך בטופס ההצעה (עמוד 128 סעיף 10.2) ישנו מקום לפירוט של מספר מצומצם של לקוחות. נבקש לחדד את הדרישה ולשנות ככל שנדרש את הטבלה הרלוונטית בטופס ההצעה.

	בהתאם למתואר במכרז ולטבלה הרלוונטית בטופס ההצעה, הקבלן רשאי להוסיף טבלאות לצורך פירוט הניסיון במכרז.

	8. 
	4.5.1 (ו)
	9
	האם המבחן בערבית שונה מהמבחן בעברית או שזה אותו מבחן?
	מבחן שלב א' בערבית יפותח סימולטנית עם מבחן שלב א' עברית לכיתה ג'. כלומר החלק שבודק שפה יפותח לפי אותם עקרונות פיתוח אך בנפרד ולפי תוכנית הלימודים בשפת אם ערבית ובהתאם לגיל. החלק שבודק יכולות מתמטיות יפותח בעברית ויעבור תרגום והתאמה לערבית.

	9. 
	4.5.1 (ח)
	9
	נא הבהרתכם כמה מבחנים יש לפתח בעברית וכמה יש לפתח בערבית. האם מדובר ב-2 בעברית לכיתה ב ועוד 2 לכיתה ג' ו-2 מבחנים בערבית?
	סעיף זה מתייחס למבחן הגיבוי. 
בשנה הראשונה יש לפתח כמות כפולה של מבחני שלב א'. בשנה רגילה יש לפתח שני מבחנים לדוברי עברית (אחד לכיתה ב' ועוד אחד לכיתה  ג') ומבחן לדוברי ערבית שהחלק השפתי שלו מפותח בנפרד ועל פי אותם עקרונות של הפיתוח בעברית והחלק המתמטי נלקח מהעברית ועובר תרגום והתאמה. כלומר הדרישה היא גיבוי לכל אחד מהנוסחים שיעברו בשנה רגילה. במידה ולא נעשה שימוש במבחן הגיבוי, אין צורך לפתחו לשנה הבאה שוב.

	10. 
	
	
	כמה מבחני סינון יש לפתח כל שנה?
	ראו תשובה לשאלה 9

	11. 
	4.5.1 (ח)
4.5.4 (ה)
	9-10
	האם מבחני הגיבוי והמגירה צריכים לעבור את אבני הדרך כגפי שמפורטים בסעיף 4.5.4 (ב)?

	כן. במידה וזמן הפיתוח בשנת ההתקשרות הראשונה לא יאפשר הליך הפיתוח מלא, יבוצע הליך מקוצר והפיתוח המלא יושלם  בשנת ההתקשרות הבאה.

	12. 
	4.5.4
	10
	בסעיף ד', בתיאור תהליך הפיתוח המקוצר, מצוין כי תהליך זה לא יכלול את סעיפים 8-6 בטבלה הסמוכה (סעיף ב'), משמע שהתהליך לא יכלול ביצוע פיילוט. להבנתנו יש להשמיט גם את סעיף 9 בטבלה זו ("הגשת המבחן והנחיות ההעברה והציינון יחד עם דוח על ממצאי הפיילוט לאגף") מתהליך הפיתוח המקוצר מפני שהוא גם מתייחס לפיילוט. אנא הבהרתכם.
	במקרה הזה יתבקש הזכיין לממש את סעיף 9 חלקית כלומר יתבקש להגיש את המבחן והנחיות ההעברה והציינון ללא דוח על ממצאי הפיילוט.

	13. 
	4.5.4 סעיף א'
	10
	לו"ז כללי: בהתחשב בעיתוי פרסום המכרז (מאי 2019), לאיזו שנה קלנדרית הכוונה עבור הפעם הראשונה להפעלת הפרויקט?
	ככל שיתאפשר, בהתאם להליכי בחירת הספק, הכוונה היא להיערך לביצוע מבחני הסינון והאיתור בשנת הלימודים תש"פ. מצוינים במכרז לוחות הזמנים לשנה הראשונה, בהעדר זמן פיתוח מספיק.

	14. 
	4.5.4 שורה 1 בטבלה 
	10
	הרכב ומבנה המבחן: מה קודם למה? הצעת הקבלן או קביעת וועדת ההיגוי (ראה סעיף 4.5.2 עמוד 9) לגבי ההרכב והמבנה? 
	בנוגע למבחן שלב א', בהיותו מועבר בתוך בתי הספר, האגף יקבע מדי שנה כללי העברה, מבנה וכדומה בהיוועצות עם ועדת המומחים. הדבר לא מונע מהזכיין להגיש הצעה ו/או רעיונות מעבר למה שיוגדר על ידי הוועדה.

	15. 
	4.5.4 שורה 6 בטבלה ו-4.5.3 סעיף ג'
	10
	פיילוט מבחני סינון: כיצד נדגמות כיתות לביצוע פיילוט? האם המשרד מעביר לקבלן את רשימה מעודכנת של בתי הספר המלאה, הכיתות שבהם ונתונים דמוגרפיים שלהן על מנת לבצע דגימה מתוכן? מי פונה לבתי הספר לצרכי ביצוע הפיילוט? מי מבטיח את היענותם של בתי הספר בהשתתפות בפיילוט?
	האגף יסייע במתן רשימות של מוסדות המשתתפים בתהליך האיתור הכוללים נתונים  דמוגרפיים. 

הדגימה נעשית עי הגוף הבוחן תוך יצוג לכל המגזרים והמחוזות.

הפניה לבתיה"ס נעשית ע"י הגוף הבוחן באישור משה"ח. ניתן להסתייע באגף בניסוח מכתב הפנייה לבתיה"ס הנדגמים.

	16. 
	4.5.4  סעיף ה'
	11
	מבחן מגירה מול מבחן גיבוי: האם "מבחן המגירה" מסעיף זה הוא "מבחן הגיבוי" מסעיף 4.5.1 ח', או שמדובר בשני מבחנים שונים?
	מדובר באותו מבחן. הדרישה למועד הפיתוח תהיה בתיאום מול האגף ועל פי הצורך

	17. 
	4.5.4  סעיף ה'
	11
	פיתוח המבחנים בערבית: האם מוגדרות נורמות ונקודות חתך נפרדות לאוכלוסייה דוברת העברית ולאוכלוסייה דוברת הערבית, או שמוגדרות נורמות כלליות לכלל הנבחנים מעבר לשפת הבחינה?
	החלטות על סיפי הקבלה המתאימים בכל שנה נעשות על ידי האגף לאחר קבלת התוצאות מהגוף הבוחן. 

	18. 
	4.5.4  סעיף ה'
	11
	פיתוח המבחנים בערבית: אילו מבחנים וכמה מבחנים מפותחים במקור בערבית (במנותק מהפיתוח בעברית), ואילו מבחנים וכמה מבחנים מתורגמים מעברית ומותאמים לערבית?
	הפיתוח בעברית יהיה סימולטני, כלומר בפרקים עתירי המלל (טעוני שפה) שני הצוותים יפתחו לפי אותם עקרונות ותהיה ביניהם הפרייה הדדית. בפרקים שהם לא טעוני שפה (מתמטיקה, צורני) הפיתוח יתבצע בעברית ויתקיים תהליך תרגום והתאמה לערבית. (ראו נספח 5).

לגבי מספר הנוסחים שיפותחו בערבית : 
מבחן שלב א', נדרש לפתח לשכבת ג'. מבחן שלב ב' לדוברי ערבית נדרשים מבחנים שונים ל 3 שכבות הגיל ג+ד+ה.

	19. 
	4.5.4 ה'
	11
	1. האם גם עבור מבחן המגירה מועבר פיילוט
2. האם מבחן "מגירה" הוא גירסה שנייה או שלישית למבחן המקור?
	נכון, למבחן המגירה נדרש להעביר גם פיילוט והוא לא נגזר ממבחן המקור. מדובר בנוסח מבחן חדש לכל דבר שיפותח ויוכנס למגירה לשימוש במקרה ויתעורר צורך.

	20. 
	4.6.2 ו'
	12
	מה משמעות " 2 דרגות הכיתה"?
	דרגת כיתה הכוונה לשכבת גיל הנבחן (כיתה ב', ג' וכו').

	21. 
	4.6.2 ח(1)
	12
	כמה מבחני איתור יש לפתח? 3 בעברית (ב,ג,ד) ו-3 בערבית (ג,ד,ה)?
	כן




	22. 
	4.6.2 י'
	13
	האם מדובר בפיתוח מבחן חדש או שזה התאמה של המבחן שפותח?
	התאמה של המבחן שפותח. 


	23. 
	4.6.2  סעיף ט' סעיף י'
	11
	תרגום לאנגלית, רוסית וצרפתית: האם גם תתי המבחנים עתירי המלל מתורגמים לשפות אנגלית, רוסית וצרפתית והאם תתי מבחנים עתירי המלל והמילוליים צריכים להיות מותאמים לעברית קלה לפי סעיף י'?
	1. תתי המבחנים עתירי המלל  יתורגמו גם לאנגלית, רוסית וצרפתית.

2. תתי המבחנים עתירי המלל  יותאמו לעברית קלה

	24. 
	4.6.2 יב'
	13
	מה מקסימום אחוז הפיתוח החדש שנדרש מהקבלן?
	 נדרש לפתח בכל שנה עד 25% פריטים בכל אחד ממבחני האיתור  

	25. 
	4.6.2 סעיף ה' 

ו-5.17.8
	38, 11
	בוחנים: בסעיף 4.6.2 ה' כתוב כי המבחנים בשלב ב' הם רק סגורים ומכילים שאלות רב ברירה, אם כך, לא ברור למה אמורים לשמש הבוחנים, שהפרופיל שלהם מתואר ב-5.17.8? מהו תפקידם בתהליך? 
	למבחנים בשלב ב'  נדרשים בוחנים לבקרת תהליך הבדיקה וקליטת התשובות במערכת העיבוד .



	26. 
	4.8.4 ג' (2)

	17
	איזה מעקב מצופה שיעשה הקבלן?
	 הכוונה לניתוחי נתונים והצגת תוצאות לאגף בדגש על שלושת הסוגיות / אוכלוסיות המצוינות בסעיף זה למשל : ביצוע תלמידים שקבלו התאמות לעומת אלה שלא בפרקים השונים במבחן , דוגמה אחרת ניתוחי דיפ לפי מגדר מגזר וכו' ובנוסף לפי הצורך שיעלה מהנתונים.


	27. 
	4.8.4 ג' (3)

	17
	האם נאסף מידע על רקע חברתי/ כלכלי/ מגזרי לצורך ביצוע המעקב?
	ככל שניתן, המשרד בלבד יספק את מידע המצוי ברשותו.

	28. 
	4.9.3

	17
	על אילו פריטים ופרקים מדובר? האם הם אחרים מאלו שמפתחים לצורך העברה?
	מדובר בפריטים לדוגמה שהאגף מחויב לפרסם באתר שלו מדי שנה. כמובן שלא ניתן לפרסם פריטים שנמצאים בשימוש או שמתוכנן להשתמש בהם בהעברה תפעולית כלשהי. בשנה הראשונה ניתן להסתפק בדוגמאות בודדות מכל תחום נבדק. עם השנים כאשר בכל מקרה יהיו פריטים שיוצאו מהנוסחים לצורך חידוש אז ניתן לשחרר אותם לפרסום באתר במידה והם מתאימים. 

	29. 
	4.10.4 ו-4.10.8
	18
	הדפסה אריזה ומשלוח לבתי"ס מבחני שלב א': האם מבחנים הסינון נשלחים לבתי הספר מודפסים. האם מוטל על הקבלן להדפיס, לארוז ולשלוח את חוברות המבחנים (והוראות לדרך העברתם) לבתי הספר, או שהקבלן רק שולח לבתי הספר את קבצי המבחן הדיגיטליים ובתי הספר מורידים אותם ומדפיסים בעצמם?
	נוסחי מבחן שלב א' מועברים לבתיה"ס דרך המערכות הממוחשבות של המשרד. בתי הספר אחראים להדפסה ושכפול של הנוסחים.

	30. 
	4.10.6 
	18
	שליחת חומרים לבית ספר: האם הכוונה כי המשרד ישלח או שזו טעות וצ"ל: הקבלן ישלח.
	בסעיף זה המשרד ישלח.

	31. 
	4.10.9
	19
	לאילו התאמות יש להתכונן?
	כמפורט בסעיף 4.11.3 במכרז

	32. 
	4.10.12
	19
	מערכת הדיווח הבית ספרית: כתוב כי בתי הספר מעברים את התוצאות במערכת דיווח בית ספרית. כיצד התוצאות מגיעות משם לקבלן. האם האגף מרכז את התוצאות ומעביר אותן לקבלן ? או שהקבלן מקבל אותן ישירות דרך מערכת הדיווח הבית ספרית ?
	תוצאות מבחן שלב א' מדווחות על ידי בתי הספר במערכות המנב"סנט (מערכת נתונים בית ספרית). רשימת המופנים לשלב ב מועברת מהמנב"נט לגוף הבוחן (הקבלן) בכספת דיגיטלית יעודית.  

	33. 
	4.10 כללי
	18
	חרדים ומזרח ירושלים: האם המבחנים מועברים גם בבתי ספר חרדיים ? האם המבחנים מועברים גם בבתי הספר של מזרח ירושלים ? 
	במזרח ירושלים מועברים מבחנים. בבתי"ס חרדיים עדיין לא מועברים מבחנים. במסגרת המכרז החדש יועברו מבחנים גם לחרדים.

	34. 
	4.10.18 סעיף א' 
	19
	מדגם הבקרה: האם מדגם הבקרה אכן נעשה על 200 בתי ספר. אם כן, האם המדגם כולל את בתי הספר של מזרח ירושלים ? מי דוגם את בתי הספר ומכין את רשימת המדגם, האגף או הקבלן?. אם הקבלן, כיצד ומתי מועברת לקבלן רשימת מסגרת המדגם וכן נתונים דמוגרפיים אודות בתי הספר (רמה סוציו אקונומית, גודל בית הספר וכיו"ב)? 
	מדובר ב- 200 בתי ספר בשני המגזרים מתוך כל בתי הספר היסודיים . 

 

	35. 
	4.10.18

	19
	על מה הבקרה? מה נבדק?
	מטרות הבקרה על מבחן הסינון:
1. בירור איכות הביצוע של תהליך הסינון הראשוני בבתי הספר.
2. שיפור ביצוע תהליך הסינון בבתי הספר שעבודתם דורשת תיקון והתייעלות באמצעות המשוב שהם מקבלים בסיום עבודת הבקרה.
3. עידוד התייחסות רצינית של בתי הספר לביצוע הסינון הראשוני.  הבקרה משפיעה  על גישה קפדנית יותר של מנהלי בתי הספר לתהליך הסינון הראשוני. 
בכל כיתה  שנדגמת נבדקת איכות מחברות הבחינה שהופקו בבית הספר. בכל כיתה נדגמת נבדק אם התלמידים הרשומים בקובץ  המופנים לשלב ב' על  סמך המבחנים, הם אכן התלמידים שקיבלו את הציון הגבוה ביותר בכל כיתה.
מכל כיתה נדגמת נבחרות  מחברות לבדיקת רמת דיוק הציינון.  

כאשר יש פערים בין הציונים שניתנו על ידי בית הספר לבין הציון שניתן על ידי הבודק של הגוף הבוחן נבדקת המחברת מחדש ונערך בירור על מקור הטעות.  

	36. 
	4.10.18

סעיף ג'
	18
	נבקש לדעת כיצד בתי הספר שנבחרו למדגם הבקרה ישלחו את מחברות המבחן לקבלן , והאם המשלוח יהיה על חשבון בית הספר ? 
	הגוף הבוחן יפנה במכתב לבתי"ס במדגם ויבקש לקבל את המחברות. הגוף הבוחן יקיים תהליך בקרה על מבחן הסינון בהתאם לסטנדרטים מתבקשים בתיאום עם האגף. המשלוח יהיה על חשבון ביה"ס.

	37. 
	4.10.18
	19
	נבקש לקבל הבהרה לגבי הדרישות העולות מסעיף א' – מה כוללת אותה בקרה על העברת הבחינה? האם מדגם הבקרה ב- 200 בתי ספר נעשה באופן פיסי או שמדובר בבקרה על איכות בדיקת המבחנים , או גם וגם? האם הביקורת נעשית בו זמנית ב- 200 בתי ספר או בזמנים שונים?


	מדגם הבקרה ב- 200 בתי ספר אינו פיסי בתוך בתיה"ס אלא בקרה על איכות הכנת מחברות הבחינה ובדיקת המבחנים כפי שפורט. הבקרה מתבצעת בו זמנית בכל 200 בתיה"ס במדגם.  הדוח ישלח לאגף עד חודשיים לאחר גמר ביצוע מבחני שלב ב' וכן כמכתב משוב לכל בית ספר שהשתתף במדגם הבקרה.
כפי שפורט,  הבקרה כוללת:
איכות מחברות הבחינה שהופקו בבית הספר. 
בכל כיתה נדגמת נבדק אם התלמידים הרשומים בקובץ  המופנים לשלב ב' על  סמך המבחנים, הם אכן התלמידים שקיבלו את הציון הגבוה ביותר בכל כיתה.
מכל כיתה נדגמת נבחרות  מחברות לבדיקת רמת דיוק הציינון.  

כאשר יש פערים בין הציונים שניתנו על ידי בית הספר לבין הציון שניתן על ידי הבודק של הגוף הבוחן נבדקת המחברת מחדש ונערך בירור על מקור הטעות.  

	38. 
	4.10.11
	19
	מצוין שהקבלן ינחה ויסייע טלפונית לבתי הספר בכל הנוגע לבדיקה וציינון של מבחני הסינון. ניתן להעביר מסמך הנחיות כזה באופן מסודר ומפורט. האם הציפייה היא להנחיה טלפונית או שניתן להסתפק בהעברת מסך מפורט ומחייב?
	מבחן הסינון נמסר לבתיה"ס בצירוף הנחיות להעברת המבחן וציינון המבחן. הנחיות אלו נכתבות על ידי הגוף הבוחן ונשלחות לביה"ס ע"י מערכות המשרד. הגוף הבוחן צריך להיות זמין לשאלות בתי הספר ככל שתהיינה טלפונית ובדואר אלקטרוני בתקופת ביצוע המבחן.

	39. 
	4.11.3

תתי סעיף ז', ח'
	20-21
	· נבקש הבהרתכם , האם ניתן לבצע מבחנים לבעלי צרכים מיוחדים לכל שכבות גיל  ובהתאמות שונות באותה הכיתה? 

· נבקש לדעת מהי הכמות הממוצעת  לאתר של התלמידים הנדרשים להקראה בכל שכבת גיל  ? 
· נבקש הבהרתכם האם נדרש להדריך בוחנים לטובת בחינת תלמידים בעלי לקות שמיעה ? 
	מבחנים בתנאים מותאמים יתכנו בכל שכבות הגיל. 

התלמיד יבחן בהתאם להתאמות שאושרו לו. קבוצת התלמידים בכיתה היא בעלת אותן התאמות. למעט התאמות ייחודיות לתלמיד.

נדרשת הדרכת הבוחנים לכל סוגי המבחנים.

ההנחיות לבוחנים הינם בתיאום עם האגף ובאישורו.

	40. 
	4.11.3
	20
	האם בכל כיתת בחינה צריכים להיות נוכחים גם בוחן וגם משגיח ( עד 20 תלמידים)? האם התשובה נכונה גם לגבי כיתות המיועדות לנבחנים עם צרכים מיוחדים?
	כן, בכל כיתת בחינה צריכים להיות נוכחים גם בוחן וגם משגיח, גם בכיתה עד 20 תלמידים וגם בכיתות המיועדות לנבחנים עם צרכים מיוחדים.

	41. 
	4.11.4
	23
	בחינות חוזרות- האם נדרש אתר בחינה גם עבור נבחן בודד באם אין עוד נבחן נוסף ברדיוס של 30 ק"מ או שניתן לאחד בין מועמדים ממקומות שונים ( מעל 30 ק"מ) בבחינה החוזרת ?
	בחינות חוזרות- נדרש אתר בחינה גם עבור נבחן בודד באם אין עוד נבחן נוסף ברדיוס של 30 ק"מ וכמפורט בסעיף 4.11.5.

	42. 
	4.11.4
	23
	האם יש צורך לפתח מבחן נוסף?

	לא. לכל שנתון יש את המבחן שפותח עבורו. אם מדובר על מועד מיוחד באותה שנה, מדובר על אותו מבחן לכלל הנבחנים. לא יהיה מצב שתלמיד נבחן פעמיים בשנה ולכן לא יכול להיות שיפגוש נוסח מבחן זהה.

	43. 
	4.11.4


	22
	· כיצד יבואו לידי ביטוי עלות עבור בחינות אלו בתמחיר, נבקש שורת תמחיר נפרדת מאחר וקיימות עלויות רבות כגון: שכירת אתרים, דפוס, שינוע ועוד.
· נבקש לדעת מה מספר האתרים בהם מתבצעות בחינות אלו


	1. הדרישה בכל הנוגע לאתרים נשארת ללא שינוי.
2. על המציע לקחת בחשבון בהצעתו את כל העלויות של קיום הבחינה.

	44. 
	4.11.5
	22
	נבקש הבהרתכם אודות היקפי מבחן שלב ב' 

· האם יתקיים ביום אחד או לאורך זמן? במידה והמבחן מתבצע לאורך זמן נבקש לדעת כמה ימי בחינה נדרשים לביצוע המבחן בכל ישוב ? 

· האם יש מקסימום כיתות לאתר ליום בחינה ? 

· נבקש לקבל את רשימת האתרים בהן מתבצעות הבחינות כיום .
	המבחנים מתקיימים בכמה מרכזי בחינה. מיקום המרכזים משתנה משנה לשנה. בכל מרכז בחינה נערכים לעיתים כמה מועדי בחינה בהתאם למספר התלמידים הנבחנים. בחלק מהישובים נדרשים כמה ימי בחינה בשל מס' הנבחנים. המידע מופיע בכתב המכרז.



	45. 
	4.11.6
	23
	· נבקש לדעת מה משך  זמן ההדרכה המתבקש להכשרת הבוחנים והמשגיחים?

· נבקש הבהרתכם מדוע יש צורך בימי עיון, השתלמויות וסדנאות תקשורת למבחן של שעתיים?
	משך ההדרכה יהיה לכל הפחות 2 ימים כאשר נושאי ההדרכה הינם כמפורט בסעיף זה.

 

	46. 
	4.11.7 
	24
	בסעיף ג' - נכתב שמכתבי ההזמנה לשלב ב'  יישלחו גם למנהלי בתי הספר לצורך חלוקה לתלמידים ובמקביל  ישירות אל ההורים. האם הקבלן אחראי גם על משלוח למנהלים וגם להורים? האם זה יהיה פורמט ההעברה הקבוע של המכתבים? מה הרציונל לכך? 
	סעיף זה נקבע למניעת תקלות בהעברת הזימון להורי התלמידים. זימון למבחן לתלמידי שנתון הנבחן לראשונה נשלח לביה"ס ע"י הגוף הבוחן ומנהלי בתיה"ס צריכים להעבירו להורים. לעיתים כתובות מייל של מנהלים לא מעודכנות/ המייל לא מגיע ליעדו. כדי להימנע מעיכוב קבלת הזימון במועד שיאפשר זמן התארגנות סביר להורים, הזימון ישלח גם למנהלי בתיה"ס וגם להורים.  הקבלן אחראי למשלוח הזימונים

	47. 
	4.11.8
	24
	בסעיפים ג' עד ו' - כתוב שמחברות הבחינה יכללו ברקוד לצורך מעקב ובקרה וכן תבוצע התאמת עיצוב המחברת לאמצעי סריקת המחברות ופיענוח התשובות (סעיף ו'). לאור זאת משתמע שיש דרישה לביצוע סריקה ממחושבת לקידוד התשובות. בהקשר זה - האם יש ליצור מערכת ממוחשבת שתקלוט את כל השאלונים בסריקה אלקטרונית ותתמודד למשל עם מורכבות כגון זיהוי מצבים של "מחיקות " ו-"מחיקות כפולות" של התשובה? כיצד הסורק יזהה מצבים נפוצים מאוד אלו ויציינן נכון את תשובת הילד? בנוסף, כיצד תתבצע בדיקת בקרת דיוק התשובות של הסורק? האם יופעל גם אדם שיבצע קידוד אנושי לבקרה ופיקוח? בקרות כאלו הן הכרחיות לבדיקת תקינות הציונים וזיהוי טעויות. נשמח להבהרה בנושא זה. כמו כן, במידה ואכן יש החלטה לסריקה ממוחשבת של התשובות. מה לוח הזמנים לביצועה? האם החל ממועד המבחנים בשנת 2020?
	על הקבלן לפעול בהתאם לאמור בסעיף זה במכרז ולהסתייע בבוחנים לצורך בקרת התהליך על מנת לוודא מורכבויות בזיהוי ותקינות התשובות והציונים



	48. 
	4.11.8
	25
	בסעיף יב' -  מצוין שהמבחנים (שלב ב') יערכו בחודשים פברואר- מרץ. זה עומד בניגוד לקיום בפועל של המבחנים בשנים האחרונות שנערכו בתקופה שבין אמצע דצמבר ועד סוף מרץ.
האם זו דרישה חדשה במכרז לצמצום פרק הזמן שבו נערכים מבחני שלב ב' ברחבי הארץ? 
בנוסף, האם המבחנים בערבית מתקיימים בתקופה חופפת ואם לא באיזו תקופה?
	נכון. מבחני האיתור יתקיימו בתקופה כאמור במכרז. מבחנים בערבית מתקיימים בתקופת חופפת.



	49. 
	4.11.8
	25
	ככל שישמרו כלל הדרישות מבחינת תוכן, איכות והיקף של מבחני האיתור כפי שהוגדרו במכרז – האם ניתן להציע אפשרות במסגרתה יבצע הקבלן את מבחני האיתור על גבי פלטפורמה ממוחשבת שתאפשר שמירה על כלל דרישות המכרז בד בבד עם ציינון מדויק, מהיר ויעיל?
	דרך ההיבחנות נשארת ללא שינוי כמתואר במכרז. 


	50. 
	4.11.8

תת סעיף ו'
	24
	נבקש לדעת האם על הקבלן לבצע סריקת המחברות ופיענוח , במידה וכן יש להוסיף סעיף תמחירי בהצעת המחיר . 

במידה וקיימת סריקה, מדוע צריך בוחנים לבדיקת מחברות

	51. 
	4.11.8
	24
	נבקש לדעת לכל סוג מבחן בהתאמה לנוסח , שכבה , שפה  והתאמות :

· מה מס' העמודים של כל מבחן ? 
· האם מספר העמודים כוללים כריכה? 
· האם גודל הדף 4A עם סיכה בצד או 3A עם סיכות פנים ?
· האם הדפוס הוא צבעוני או שחור לבן?  
· האם המבחן מודפס כ- דו – צדדי (משני תידי הדף).
	במכרז צוינו מספרי הפריטים וזמן הבחינה. 

מספר העמודים יהיה בהתאם לעיצוב השאלון שאושר על ידי האגף, כל עמוד מבחן יהיה חד צדדי. לא נדרשת כריכה.

	52. 
	4.11.8 סעיף יב' ו- 4.6.3 סעיף ה'
	25  ו-11
	מועד מבחני האיתור: מתי נערכים מבחני האיתור? בסעיף 4.6.3 ה' כתוב כי המבחנים נערכים בדרך כלל בין ינואר למרץ אך בסעיף 4..11.8 יב' כתוב כי הם נערכים בחודשים פברואר-מרץ. 
	מועדי בחינת האיתור יהיה במהלך החודשים פברואר-מרץ



	53. 
	4.11.9
	25
	· נבקש הבהרתכם מהם ההיקפים להוספת שאלונים לסוללות המבחן? 
· נבקש הבהרתכם האם הקבלן נדרש לפתח שאלונים נוספים לסוללת המבחנים או שהשאלונים מועברים אליו ע"י האגף ? 
· מה אורך הזמן המתווסף לנבחן כתוצאה מתוספת שאלונים. 
· האם השאלונים מפותחים על ידי הקבלן או על ידי האגף והוא מעבירם לקבלן ? כיצד מועברים אליו ומתי. מה מספר העמודים בחוברת של שאלון (או שיש להוסיפם לחוברת המבחן) 

· מהי התוספת הממוצעת לאתר והאם הינה מכסה עלות בוחנים ומשגיחים כמתבקש בסעיף זה?.

· נבקש לשנות את סעיף התמחיר לנבחן ולחלקו לשניים : האחד- מחיר לכיתה הכולל משגיח ובוחן והשני- מחיר להיבחנות הכולל את כל יתר העלויות הנדרשות
	האגף יכין את השאלון הנוסף וימסור לקבלן.

הביצוע יהיה כחלק ממבחן שתואם ומבוצע בכל מקרה, לא במועד יעודי אחר. החריגה בזמן תהיה עד 15 דקות נוספות.



	54. 
	4.11.9
	26
	האם יש כמות מקסימלית?

	ראו תשובה לשאלה 53

	55. 
	4.11.10, 4.11.11
	25-26
	נבקש לדעת האם משלוח המכתבים על חשבון הקבלן  לרבות ביול ומעטפות
	תשובות וזימונים נשלחים בדואר אלקטרוני

	56. 
	4.11.11
	27
	בסעיף ד' (2) - המתייחס למכתבי התשובה להורים מצוין שבמגזר דוברי הערבית יישלחו מכתבי התשובה גם למנהלי בית הספר שבהם לומדים התלמידים וגם אל ההורים. לעומת זאת בסעיף 1 כתוב שבמגזר היהודי המשלוח יהיה רק אל ההורים. האם ניתן לפרט?  האם זה כך, ומה הנימוק לכך שיש שוני בין שני המגזרים?
	במגזר היהודי יש מיילים להורים. מכתבי התשובה נשלחים להורים במייל עם סיסמה.

במגזר הערבי אין כתובת דוא"ל להרבה הורים, לכן מכתבי התשובה נשלחים למנהלי בתיה"ס ובאחריותו לחלק את מכתבי התשובה לתלמידים. החל מתש"פ המכתבים ישלחו גם להורים ככל שידועה כתובת הדוא"ל שלהם.

	57. 
	4.16  וכן ב-14.1.2 ו-14.2.2
	30
	פיתוח "מקוצר": בכל מקום אשר זה מוזכר בו, האם ב"פיתוח מקוצר" הכוונה היא להליך פיתוח שייעשה בלי מיני פיילוט ופיילוט? כלומר זה שייעשה במידה והזמן שיהיה מרגע חתימת ההסכם לא יספיק באותה שנה?
	פיתוח שאלון מקוצר יהיה בהתאם לאמור במכרז.



	58. 
	4.16.1 א'
	30
	שאלון חדש בתהליך מקוצר: האם "שאלון חדש בתהליך מקוצר" בסעיף זה הוא המבחן שבו עוסק סעיף 4.5.4 ד'?

האם השאלון בתהליך מקוצר מפותח במקום שאלון בתהליך מלא או בנוסף לשאלונים בתהליך מלא? 

	59. 
	4.16.3-4.16.5
	31
	מבחן שלב ב': האם יש שגיאה בסיעוף והסעיפים 4.16.3-4.16.5 אלו מתייחסים בעצם למבחן שלב ב' ?
	אין כל שגיאה.

	60. 
	4.16.6
	32
	האם המבחנים  מועברים גם בבתי ספר של מזרח ירושלים ובישובים דרוזים ברמת הגולם, מה ההיקפים?
	כן, בהתאם החלק היחסי באוכלוסייה.

	61. 
	4.16.6
	32
	בסעיף א (2) - מצוין שמספר התלמידים במגזר דוברי הערבית  בשלב ב' (האיתור) יעמוד על כ-7000 תלמידים (7007) אשר ייבחנו בכ-85 בתי ספר. זאת בפער מספרי לעומת מספר מרכזי הבחינה במגזר היהודי (כ-60) וזאת למרות שהמספר הכולל של הנבחנים בעברית בשלב ב', גבוה פי 2 ויותר, ממספר הנבחנים בערבית. מה היא הסיבה לכך? ובנוסף, האם הכוונה היא שתלמידי המגזר הערבי ייבחנו בבתי ספר שבהם הם לומדים? מדוע בעברית כתוב –"60 קבוצות מבחן" ובערבית –"85 בתי ספר"?
	ע"פ ניסיוננו בעבר ובכפוף לפריסה הגיאוגרפית, אלו הכמויות המוערכות. מרכז בחינה יכול להיות בתוך בית ספר, מאחר והמבחן מתקיים לאחר שעות הפעילות בו.

	62. 
	4.16.6
	32
	בסעיף א (2) - מצוין שמספר התלמידים במגזר דוברי הערבית  בשלב ב' (האיתור) יעמוד על כ-7000 תלמידים (7007) אשר ייבחנו בכ-85 בתי ספר. זאת בפער מספרי לעומת מספר מרכזי הבחינה במגזר היהודי (כ-60) וזאת למרות שהמספר הכולל של הנבחנים בעברית בשלב ב', גבוה פי 2 ויותר, ממספר הנבחנים בערבית. מה היא הסיבה לכך? ובנוסף, האם הכוונה היא שתלמידי המגזר הערבי ייבחנו בבתי ספר שבהם הם לומדים? מדוע בעברית כתוב –"60 קבוצות מבחן" ובערבית –"85 בתי ספר"?

	63. 
	5.17
	35
	בסעיף רשום שלכל אחד מהמגזרים בנפרד יש להפעיל את בעלי התפקידים דוברי השפה העברית/הערבית בהתאמה למגזר אליו מוגשת ההצעה. א. להבנתנו נדרש להציע במסגרת המכרת הצעה לשני המגזרים ואין הפרדה ובחירת מגזר. אנא הבהרתכם. ב. האם יש לצרף במסגרת הגשת המכרז שני מועמדים למנהל פרוייקט וחוקר ראשי, אחד למגזר הערבי ואחד למגזר היהודי, או שיש להגיש מנהל פרוייקט אחד וחוקר אחד עבור שני המגזרים?
	יש למחוק את המשפט :"לכל אחד מהמגזרים בנפרד יש להפעיל את בעלי התפקידים דוברי השפה העברית/הערבית בהתאמה למגזר אליו מוגשת ההצעה:"



	64. 
	5.17 – כח האדם לביצוע הפרויקט

תת סעיפים 5.17.1 , 5.17.2  
	35-36
	נבקש לאשר כי אין  צורך בשני מנהלי פרויקט ושני מנהלי תפעול  (אחד לכל מגדר) 

	65. 
	5.17.1
	35
	מנהל פרויקט: לפני סעיף זה קיימת הערה על בעלי תפקידים בשני מגזרי שפה. למען הסר ספק, האם יש מנהל פרויקט אחד לכל הפרויקט (הכולל את שתי השפות) או שני מנהלי פרויקטים (אחד בכל שפה)?

	66. 
	15.17.1
	35
	האם תואר שני במגדר (חוג לסוציולוגיה) עונה על הדרישה לתואר שני בסוציולוגיה?
	ראו סעיף 1 י' למסמך זה.

	67. 
	5.17.4
	37
	אנשי צוות פיתוח: בהנחה שמנהל הפרויקט (שהוא גם ראש צוות הפיתוח) הוא דובר עברית, האם הקבלן צריך להעסיק 2 אנשי צוות פיתוח בעברית בנוסף למנהל הפרויקט ? או שהמנהל יכול להימנות כאחד מאנשי הצוות (ואז יש לגייס רק עוד איש צוות אחד נוסף). 

	על הקבלן להעסיק שני חברי צוות פיתוח בעברית ושני חברי צוות פיתוח בערבית בנוסף למנהל הפרויקט שהוא ראש צוות הפיתוח.



	68. 
	5.17.6 א' וב'


	39
	האם המתרגמים/עורך לשון  צריכים להיות מועסקים ישירות ע"י הקבלן, או שניתן לרכוש שירותים כפרילנסר?
	על הקבלן לספק שירות זה באמצעות עובדים שיתקשר עימם בכל דרך שהיא.

	69. 
	5.17.8
	38
	האם יש דרישה מיוחדת לבוחנים עבור תלמידים עם צרכים מיוחדים?
	לא

	70. 
	5.17.8,4.11.6 
	23,38
	נבקש הבהרתכם מהו תפקידו של הבוחן ? האם הבוחן משגיח ומלווה  את הבחינה  כמצוין בסעיף 4.11.6 או בודק את תוצאות האיתור כמצוין בסעיף 5.17.8 ? 

	71. 
	5.17.8 
	38
	· נבקש לדעת, מאחר והבחינה הינה סגורה מדוע נדרש בוחן לבדיקת תוצאות המבחן בפרופיל הנדרש.
· בנוסף, בסעיף 4.11.8 נרשם שהמבחן יכולים להיבדק בסריקה, מדוע יש צורך בתפקיד הבוחן לבדיקת מבחנים
	ראו תשובה לשאלה 25

	72. 
	סעיף 5.17.8
	39
	מה נדרש מהבוחנים לתלמידים עם צרכים מיוחדים? כמה בוחנים כאלה יש להעסיק? 
	אין כל דרישה מיוחדת. מספר הבוחנים יהיה בהתאם למספר הנבחנים.

	73. 
	5.17.12 – תשתית ממוחשבת ,

4.10.4 – הבהרה 1
	39
	נבקש הבהרתכם האם הקבלן יידרש להפעיל מערכת ממוחשבת שתתקבל מהמשרד או שהקבלן יידרש  להקים מערכת ממוחשבת העונה על דרישות סעיף זה  ? 
	לא, הקבלן נדרש להפעיל מערכת לצרכיו הוא בכל הנוגע למכרז ולצורך מתן מלוא השירות.

	74. 
	6.2 סעיף 7
	40
	פיצוי מוסכם על שימוש חוזר במחברות מבחן: בטבלה בשורה 7, מה הכוונה במשפט "שימוש חוזר במחברות מבחן איתור", האם הכוונה לשימוש חוזר בנוסח מבחן שהועבר בשנה/ים קודמ/ות? ואיך מחושב הפיצוי? לפי מחברת פיזית? אנא הבהירו. 
	לא, הכוונה לשימוש במחברות בחינה שהשתמשו בהם במועדים קודמים ויתכן ויש בהם סימונים כלשהם.

	75. 
	7
	42
	מהי תכולת המסירה ומה נחשב תפעול מידי ושלם של הפרויקט?

	במסגרת החפיפה הקבלן המוסר יעביר את כל המידע והנתונים הקיימים ברשותו לקבלן המקבל. ממועד סיום החפיפה הקבלן המקבל יתפעל את הפרויקט בהתאם לאמור במכרז.

	76. 
	14
	51
	האם בתהליך השוואת הצעות המחיר בין הגופים השונים תילקח בחשבון תוספת המע"מ עבור הגופים המחויבים בתוספת זו.
	השוואת ההצעות תתבצע בהתאם לאמור במכרז.

	77. 
	14.2.5
	52
	בסעיף נדרש לפרט את התחשיב אליו הגיע להצעת מחיר בכל סעיף וסעיף. האם הכוונה לצרף שני תחשיבים אחד לסעיף 14.1 ושני לסעיף 14.2 או שנדרש לבצע תחשיב נפרד גם לתתי הסעיפים?

	כן, יש לצרף להצעה דפי עזר בהם יפרט מציע כיצד הגיע למחירים המוצעים על ידו.

	78. 
	נספח 5 סעיף 2
	106
	איך מגדירים "הרבה שינויים" במיני פיילוט


	מדובר בכמות שינויים שלא מאפשרת להתקדם בפיתוח ללא בדיקה נוספת. לעתים יכול להיות צורך בשינויי ניסוח במרבית הפריטים בפרק מסוים ולפעמים זה יכול להיות פריטים מסוג חדש שלא נוסה בעבר והתברר שהוא לא מתאים ולפעמים זה יכול להיות שינויים קטנים אבל בהרבה פריטים. זה מצריך הפעלת שיקול דעת לפי תוצאות המיני פיילוט הראשון שכאמור יהיו בו פריטים עודפים.

	79. 
	נספח 5
	103
	פירוט תהליכי פיתוח: נראה שבמספר מקומות במסמך השתרבבו היבטים, נושאים וגופים שאינם רלבנטיים לפרויקט זה, כגון וועדת היגוי שעוברת על פריטים, ראמ"ה ועוד. האם אפשר לקבל תהליכי פיתוח מפורטים אך מדויקים יותר.
	בכל מקום שמצויין במכרז ראמ"ה הכוונה לאגף.

כל התהלכים מפורטים במכרז.

	נספח מספר 6 – טופס הגשת ההצעה

	80. 
	חוברת ההצעה 
	143
	הצעת מחיר מחייבת: בהערה למטה כתוב שהצעת המחיר המחייבת היא זו הכתובה בסעיף 13 הנ"ל. אך נראה שזו טעות.  האם הכוונה לסעיף 14 ?
	כן

	81. 
	נספחים א'1, א'2, א'7 בטופס הגשת ההצעה
	146,147,152
	נבקש להחליף את נוסח אישור עו"ד המופיע בטופס הגשת הצעה,  בנספח א'1 (הצהרה של עמותה על אי בקשת תמיכה), בנספח א'2 (התחייבות לקיום החקיקה בתחום העסקת עובדים), ובנספח א'7 (הצהרה על שימוש בתוכנות מקוריות, שמירת סודיות ואי הפרת זכויות יוצרים) בנוסח של אישור קבלת תצהיר, כפי שמופיע בנספחים א'3, א'4, א'5 ו-א'9 , שכן עו"ד ורו"ח אינם רשאים לאשר את נכונות תוכן ההצהרות הנ"ל לפי הכללים החלים על בעלי מקצוע אלו.

לפיכך במקום "אישור רו"ח/עו"ד המאשר את הצהרת המציע...", יש לרשום:

"אישור עו"ד:  אני החתום/מה מטה, עורך/כת דין _________, מאשרת/ת בזה כי ביום ____ הופיע/ה בפני ______, ולאחר שהזהרתיו/ה כי עליו/ה לומר את האמת כולה ואת האמת בלבד, שאם לא כן יהיה/תהיה צפוי/ה לעונשים הקבועים בחוק, אישר/ה את נכונות הצהרתו/ה לעיל וחתם/מה עליה.

תאריך: _____ חתימה וחותמת עו"ד: ______"

בקשה זו רלוונטית גם לנספח ב'-1, נספח ב'-2 , נספח ב'-7 בטופס הגשת ההצעה שבעמודים 161,162 ו-167 בהתאמה .
	יש להחליף את הנספחים א'1, א'2 ו- א'7 למצורפים בנספח 1 למסמך זה



	82. 
	טופס הגשת ההצעה,

המסמכים הנדרשים ותנאי מסירת ההצעה סעיף 24
	121 
	סעיף 6- פרטים על המציע: 
במקום " על המציע לחתום על כל דף מדפי הצעתו במתכונת המצורפת בחוברת ההצעה ובנוסף על המציע לדאוג להחתים עו"ד או רו"ח על אותם הדפים בהצעה בהם מצוין כך במפורש", יש לרשום "על המציע למלא, לחתום ולהחתים רו"ח/ עו"ד על דף זה ולהחתים מורשה חתימה על המסמכים הבאים המצורפים בחוברת ההצעה , ולאמת את חתימתו באמצעות עו"ד", שכן אלו עניינים שעו"ד/רו"ח אינם מוסמכים לאשר וכן כי המסמכים המצורפים לא נועדו להחתמת עו"ד/רו"ח, אלא רק לאימות חתימה על ידי עו"ד.
בקשה זו רלוונטית גם לסעיף 8 בעמ' 123 
	בנספח לסיכום זה מצורף טופס מעודכן

	83. 
	סעיף 10.2-נסיון המציע בעבודות דומות
	128
	נבקש הבהרתכם לגבי אופן הצגת ארגון וניהול מבחן  בסעיף 10.2- מאחר ומדובר על מבחנים המתבצעים מידי שנה והטבלאות דורשות ניסיון של כל שנה בנפרד- נבקש הבהרתכם כי בעת ניקוד תנאי הסף והאיכות כל שורת שנה תיספר כפרויקט נפרד  לדוגמא- במידה ונמלא את הטבלה במלואה אז משנת 2009 עד 01/2019- מדובר על 11 בחינות וכן 11 שנות ניסיון.

במידה ולא- האם יש לבצע שכפול של הטבלאות ולמלא כל פעם רק את השורה הרלוונטית לאותה שנה
	הניסיון ינוקד בהתאם למחוון המצורף למכרז. 

	84. 
	חוברת ההצעה, סעיף 13, 5.1.1
	137
	באשר לדוגמאות המבחנים המבוקשות – האם נדרשת הצגת המבחן השלם או שמא בהצגת דוגמאות לפריטים מתוכו?
	יש להציג מבחן שלם.

	85. 
	חוברת ההצעה, סעיף 13, 5.1.4
	138
	למה הכוונה באמירה "נתונים אמפיריים המעידים על כושר האבחנה של מערכת המיון לגבי תלמידים"? האם הכוונה לנתוני תוקף ניבוי, קרי האם למבחן יש יכולת לנבא מי יצליח בתכניות מחוננים? אם לא, נרצה להבין באופן מפורט למה הכוונה.
	יש להציג נתונים המעידים על אבחנתיות הפריטים/פרקים /מבחן ונתונים נוספים המעידים על איכות המבחן  באופן כללי.

	86. 
	סעיף 14- הצעת מחיר
	141
	נבקש להוסיף לסעיף 14.2.5 מחיר לכיתה הכולל משגיח ובוחן (בוחן במידה ויש צורך בהתאמה לשאלה 11 במסמך זה) ולהפריד עלות זו מעלות לנבחן, מאחר ואין יחס זהה בדרישות המכרז בין כמות הנבחנים לכמות הכיתות לאור הרצון להגדיל כמות שאלונים, לבצע בחינות מיוחדות וכו'.
	הסעיף נשאר ללא שינוי. המציע נדרש לקחת בחשבון את כל העלויות

	87. 
	נספח ו' ערבות 
	178
	נבקש להוסיף כי הערבות אינה ניתנת להעברה או להסבה.
	נוסח הערבות יישאר ללא שינוי וזאת בהתאם להוראת חשכ"ל מספר: 7.7.1 בתוקף מיום: 30.01.2017

	88. 
	נספח 2 להבהרה 
	19
	נבקש להחליף את הדרישה לתצהיר של המנהל הכללי של המציע בנספח 2 להבהרה  ל- תצהיר של מורשה חתימה במציע. 
	בנספח א' 5 ניתן להחליף את הדרישה מתצהיר של המנהל הכללי של המציע, לתצהיר של מורשה חתימה של המציע.

	89. 
	נספח 2 להבהרה 
	19
	נבקש הבהרתכם האם גוף מתקשר נדרש לחתום על הצהרה זו?
	כן

	90. 
	טבלת השוואת הצעות
	
	הכשרת מנהל הפרויקט: לפי טבלת השוואת הצעות, ציון אפס מוענק למועמד שיש לו הכשרה נדרשת בעוד שציון 10 מוענק למועמד שאין לו הכשרה נדרשת. נבקש לוודא שנפלה טעות ומועמד בעל הכשרה נדרשת יקבל 10 נקודות. 
	יש להפוך את ההגדרות.

הכשרה בפסיכולוגיה, סוציולוגיה או סטטיסטיקה
לא קיימת הכשרה כנדרש
0

 קיימת הכשרה כנדרש
10



	91. 
	טבלת השוואת הצעות
	 
	בקובץ המחוון בסעיף הניקוד של מנהל הפרוייקט רשום: "קיימת הכשרה כנדרש" - 0 נקודות, "לא קיימת הכשרה כנדרש" - 10 נקודות. האם הוחלף בשגגה?
	ראו תשובה 85

	92. 
	כללי
	
	במסגרת בחינת איכות מנהל הפרוייקט נקבע כי, עדיפות תינתן לבעלי תואר שני בפסיכולוגיה, סוציולוגיה או סטטיסטיקה – עבור כך יינתנו 10 נקודות נוספות. נבקש כי ניקוד מנהל הפרוייקט כאמור, ייקח בחשבון כי תיתכן הכשרה באחד מהתחומים פסיכולוגיה, סוציולוגיה או סטטיסטיקה גם אם התואר עצמו איננו בתחום זה אלא הכשרה מעשית בפועל המוצגת הן במסגרת קורסי הכשרה שנלמדו במסגרת התארים האחרים, בוודאי במסגרת דוקטורט בו נערכה עבודה סטטיסטית מקיפה, והן במסגרת ניסיון תעסוקתי של מנהל הפרוייקט המוצע. לפיכך אנו מציעים כי, ככל שלמנהל הפרוייקט המוצע יש תואר שלישי בתחום מדעי הרוח או מדעי החברה, והתואר השני גם הוא במדעי הרוח או החברה, ואלה כללו קורסים בתחום הפסיכולוגיה והמדעים הקוגניטיביים וכן מנהל הפרוייקט עסק בפועל בתחומי הפסיכולוגיה, 

סוציולוגיה או סטטיסטיקה, יהא בכך כדי לזכות בניקוד המלא בפרמטר זה. לחילופין נציע, כי ככל שבתואר השני התיזה עסקה בתחום הפסיכולוגיה, גם בכך יהא כדי לזכות בניקוד המלא.
לאור דרישות המכרז ומהות השירותים המבוקשים, ברור הוא כי מנהל פרוייקט שהינו בעל ניסיון רב ועשיר בתחום השירותים המבוקשים במכרז, גם אם איננו בעל תואר שני דווקא בפסיכולוגיה, סוציולוגיה או סטטיסטיקה, בוודאי יכול להגשים היטב את מטרות המכרז ותיקון כאמור יאפשר הוגנות מול כלל המציעים ולא יפלה בין מועמדים שניסיונם וכישוריהם תואמים את דרישות המכרז.
	הדרישות ממנהל הפרויקט יישארו ללא שינוי

	93. 
	נספח א: מסמכים נדרשים מהמציע

	148
	1. הצהרה של המציע בעניין דרישות הביטוח, על גבי הטופס המצורף.
לא מצאנו טופס הצהרה לעניין הביטוח
2. ואילו בסעיף 24.1.7, עמ' 65 
רשום: "אין המציע נדרש לצרף במועד הגשת ההצעה את הנספח לעריכת ביטוחים חתום ע"י חברת הביטוח". 
האם אנו נדרשים לצרף אישור בפועל על קיום ביטוחים?
	1. ההצהרה קיימת בחוברת ההצעה נספח א'8
2. לא. המציע נדרש לחתום על החוזה ונספחיו כאמור בסעיף 24.1.7 במכרז.

	94. 
	הבהרה 1
	
	בהבהרה 1 שהעברתם מיום 15.5.19 בנושא "אבטחת מידע"
מופיע פירוט של דרישות מחמירות בנושא אבטחת מידע, בכל הנוגע לעבודה הפנימית השוטפת של הספק וכן בהעברות המידע, הצפנתו ושליחתו לגורמי החוץ השונים המעורבים בפרויקט.
בהתייחס לנספח 1 נדרש הספק לצרף בהגשת המכרז מס' מסמכים תכניות, שרטוטים וכדו'.
מאידך בחוברת המכרז לא מצאנו לכך מקום במסגרת רשימת המסמכים שעל הספק להגיש.
	המציע שיזכה יידרש לצרף את כל האמור בסעיף 3 בנספח אבטחת מידע למיקור חוץ


3. נספח מספר 6 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.

2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 10 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 11 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 11 לבין קורות החיים.
5. סעיף 12 – נתוני בעלי התפקידים הבאים: חוקר ראשי - יש לפרט עבור כל אחד מבעלי התפקידים המיועדים את ניסיונו ולצרף קורות חיים מפורטים ותעודות הסמכה.
יש להקפיד על התאמה בין האמור בסעיף 12 לבין קורות חיים של כל אחד מבעלי התפקידים.
6. סעיף 13 – דוגמאות של מבחנים – על המציע להציג במסגרת הצעתו.
7. סעיף 14 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות
נספח א' - 1

משרד החינוך

תצהיר של עמותה על אי בקשת תמיכה

אני החתום/מה מטה ___________, בעל/ת תעודת זהות שמספרה ________, לאחר שהוזהרתי כי עלי לומר את האמת כולה, שאם לא כן אהיה צפוי/ה לעונשים הקבועים בחוק, מצהיר/ה בזאת כלהלן:

מתחייב שבכל מקרה שהצעתי תזכה במכרז, אני כעמותה אמנע מלהגיש בקשה לקבלת תמיכה מהמדינה בנושאים המפורטים במכרז זה, בכל התקופה שאשמש כספק במסגרת מכרז זה. 

במקרה והגשתי בקשה, אני מתחייב למשוך את בקשתי לאלתר. 


חתימת המצהיר

	
	
	

	תאריך
	שם מלא של החותם בשם המציע
	חתימה וחותמת המציע


אישור עו"ד

אני הח"מ עו"ד _____________________ מאשר בזה כי ביום _______________ הופיע/ה בפני מר/גב' ___________________ שזהיתיו/ה לפי תעודת זהות מס' _______________ המוכר/ת לי אישית ולאחר שהזהרתיו/ה כי עליו /ה לומר את האמת בלבד ואת האמת כולה וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה נכונות הצהרתו/ה דלעיל וחתם/ה עליה בפני.
________________________

חתימה וחותמת עו"ד מקבל התצהיר

נספח א' - 2
משרד החינוך

תצהיר המציע לקיום החקיקה בתחום העסקת עובדים
אני החתום/מה מטה ___________, בעל/ת תעודת זהות שמספרה ________, לאחר שהוזהרתי כי עלי לומר את האמת כולה, שאם לא כן אהיה צפוי/ה לעונשים הקבועים בחוק, מצהיר/ה בזאת כלהלן:

מתחייב לקיים בכל תקופת ההסכם שייחתם בעקבות זכייתו במכרז, לגבי העובדים שיועסקו על ידו את האמור בחוקי העבודה המפורטים בהמשך לזה:

	חוק שירות התעסוקה תש"יט
	1959

	חוק שעות עבודה ומנוחה תשי"א
	1951

	חוק דמי מחלה תשל"ו
	1976

	חוק חופשה שנתית תשי"א
	1950

	חוק עבודת נשים תשי"ד
	1954

	חוק שכר שווה לעובדת ולעובד תשכ"ו
	1965

	חוק עבודת הנוער תשי"ג
	1953

	חוק החניכות תשי"ג
	1953

	חוק חיילים משוחררים (החזרה לעבודה) תשי"א
	1951

	חוק הגנת השכר תשי"ח
	1958

	חוק פיצויי פיטורין תשכ"ג
	1963

	חוק שכר מינימום תשמ"ז
	1987

	חוק שיוויון הזדמנויות תשמ"ח
	1988

	חוק עובדים זרים, תשנ"א
	1991

	חוק הביטוח הלאומי (נוסח משולב) תשנ"ה
	1995

	(כולל חוק בריאות ממלכתי)
	

	חוק חובת הודעה מוקדמת על פיטורים/ התפטרות
	2001

	חוק למניעת העסקת עברייני מין במוסד המכוון למתן שירות לקטינים
	2001



חתימת המצהיר

	
	
	

	תאריך
	שם מלא של החותם בשם המציע
	חתימה וחותמת המציע


אישור עו"ד

אני הח"מ עו"ד _____________________ מאשר בזה כי ביום _______________ הופיע/ה בפני מר/גב' ___________________ שזהיתיו/ה לפי תעודת זהות מס' _______________ המוכר/ת לי אישית ולאחר שהזהרתיו/ה כי עליו /ה לומר את האמת בלבד ואת האמת כולה וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה נכונות הצהרתו/ה דלעיל וחתם/ה עליה בפני.
________________________

חתימה וחותמת עו"ד מקבל התצהיר

נספח א' - 7

משרד החינוך

תצהיר על שימוש בתוכנות מקוריות

אני החתום/מה מטה ___________, בעל/ת תעודת זהות שמספרה ________, לאחר שהוזהרתי כי עלי לומר את האמת כולה, שאם לא כן אהיה צפוי/ה לעונשים הקבועים בחוק, מצהיר/ה בזאת כלהלן:

מתחייב לעשות שימוש לצורך מכרז זה אך ורק בתוכנות מקוריות בעלות רשיון שימוש.


תצהיר על שמירת סודיות

אני החתום/מה מטה ___________, בעל/ת תעודת זהות שמספרה ________, לאחר שהוזהרתי כי עלי לומר את האמת כולה, שאם לא כן אהיה צפוי/ה לעונשים הקבועים בחוק, מצהיר/ה בזאת כלהלן:

מתחייב לשמור בסוד על כל מידע שיגיע אלי עקב פעילותי במסגרת מכרז זה וכמפורט בפרק 9 .


תצהיר על אי הפרת זכויות יוצרים

אני החתום/מה מטה ___________, בעל/ת תעודת זהות שמספרה ________, לאחר שהוזהרתי כי עלי לומר את האמת כולה, שאם לא כן אהיה צפוי/ה לעונשים הקבועים בחוק, מצהיר/ה בזאת כלהלן:

מתחייב לא להפר זכויות יוצרים במהלך ביצוע התחייבויותיי במסגרת מכרז זה וכמפורט בפרק 8 .


חתימת המצהיר

	
	
	

	תאריך
	שם מלא של החותם בשם המציע
	חתימה וחותמת המציע


אישור עו"ד

אני הח"מ עו"ד _____________________ מאשר בזה כי ביום _______________ הופיע/ה בפני מר/גב' ___________________ שזהיתיו/ה לפי תעודת זהות מס' _______________ המוכר/ת לי אישית ולאחר שהזהרתיו/ה כי עליו /ה לומר את האמת בלבד ואת האמת כולה וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה נכונות הצהרתו/ה דלעיל וחתם/ה עליה בפני.
________________________

חתימה וחותמת עו"ד מקבל התצהיר

